Službeni glasnik Grada Osijeka br. 12 od 10. srpnja 2025.

Na temelju članka 35. točke 4. i članka 53. stavka 4. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13-pročišćeni tekst, ispravak 137/15-pročišćeni tekst, 123/17, 98/19 i 144/20) i članka 19. točke 14. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst, 8/24 i 7/25) Gradsko vijeće Grada Osijeka na 2. sjednici održanoj 8. srpnja 2025., donijelo je

[bookmark: _Hlk113956005]O D L U K U

o izmjenama i dopunama 
[bookmark: _Hlk113957251]Odluke o ustrojstvu i djelokrugu upravnih tijela Grada Osijeka

[bookmark: _Hlk201751886]Članak 1.

U Odluci o ustrojstvu i djelokrugu upravnih tijela Grada Osijeka (Službeni glasnik Grada Osijeka br. 12/17, 10A/18, 23/21, 18/22, 4/24, 8/24 i 24/24) u članku 6. točka 3. mijenja se i glasi: „Upravni odjel za komunalno gospodarstvo i promet“.
Točka 4. mijenja se i glasi: „Upravni odjel za gospodarstvo i fondove Europske unije“.
Točka 6. mijenja se i glasi: „Upravni odjel za financije i nabavu“.

Članak 2.

U članku 9. iza stavka 4. dodaje se novi stavak 5. koji glasi:
[bookmark: _Hlk201815027]„U Uredu se obavljaju stručni, administrativni, tehnički i drugi poslovi u svezi s radom vijeća mjesnih odbora i gradskih četvrti, a posebice poslovi u svezi sa sazivanjem i održavanjem sjednica vijeća, izrade programa rada i izvješća o radu, pravila i poslovnika mjesnih odbora i gradskih četvrti, sazivanja mjesnih zborova građana, provođenja referenduma i izbora, vođenje i izrada zapisnika sa sjednice vijeća mjesnog odbora odnosno gradske četvrti i zborova građana, izrada plana gradnje, uređenja i održavanja manjih objekata komunalne infrastrukture te upravljanja i održavanja objekata mjesne samouprave u vlasništvu Grada. Izrađuju se pravni akti iz nadležnosti mjesne samouprave, obavljaju financijski poslovi za potrebe rada mjesnih odbora i gradskih četvrti, koordinira rad tijela mjesne samouprave s tijelima Grada, sudjeluje u provedbi dogovorenog između tijela Grada i tijela gradskih četvrti i mjesnih odbora te pruža i druga pomoć u obavljanju poslova iz nadležnosti mjesne samouprave.“.
Dosadašnji stavak 5. postaje stavak 6.

Članak 3.

U članku 10. stavku 1. riječi: „komunalno gospodarstvo, promet i mjesnu samoupravu“ zamjenjuju se riječima: „komunalno gospodarstvo i promet“.
Na kraju stavka 2. riječi: „i poslovi mjesne samouprave“ brišu se.
Stavak 6. mijenja se i glasi: „U djelokrugu Odjela je provođenje realizacije i praćenje stanja radova iz programa prioriteta, uređenja i održavanja manjih objekata komunalne infrastrukture, izrađuju se financijska izvješća te sudjeluje u izradi financijskih planova mjesne samouprave. Odjel surađuje s tijelima gradske uprave Grada, trgovačkim društvima, ustanovama i vijećima mjesnih odbora i gradskih četvrti u praćenju i realizaciji investicija u mjesnim odborima i gradskim četvrtima.“.

Članak 4.

U članku 11. stavku 1. iza riječi: „gospodarstvo“ dodaju se riječi: „i fondove Europske unije“.
Iza stavka 12. dodaju se stavci od 13. do 17. koji glase:
„Odjel obavlja poslove pripreme, planiranja, provedbe, praćenja i vrednovanja programa i projekata za korištenje sredstava fondova Europske unije te drugih međunarodnih izvora financiranja, kao i poslove vezane uz pripremu poziva i praćenje natječaja Europske unije i pripreme projektnih prijedloga za programe i projekte Europske unije. 
U suradnji s institucijama nadležnim za provedbu programa i projekata Europske unije u Republici Hrvatskoj i Europskoj uniji, obavljaju se poslovi u vezi sa sklapanjem partnerstva povezanih s programima i projektima Europske unije kao i drugih oblika suradnje usmjerene korištenju sredstava iz fondova Europske unije, poslovi praćenja stanja i propisa iz područja europskih integracija i fondova Europske unije, poslovi u vezi s aktivnostima za sudjelovanjem Grada u projektima Europske unije, suradnja s gradskim upravnim tijelima na sudjelovanju u pripremi i provedbi projekata uz korištenje sredstava iz fondova Europske unije i drugih inozemnih i nacionalnih izvora financiranja. 
Odjel također obavlja poslove u vezi s europskim integracijama i institucijama Europske unije, poslove uspostavljanja i održavanja suradnje s europskim institucijama, državnim i drugim tijelima nadležnim za poslove u vezi s europskim integracijama i fondovima Europske unije, poslove vezane uz partnerstvo i organizacije partnerskih mreža Grada za potrebe europskih integracija. 
Odjel surađuje s drugim ustanovama i trgovačkim društvima u vlasništvu i u većinskom vlasništvu Grada u pripremi i provedbi projekata uz korištenje sredstava iz fondova Europske unije i drugih inozemnih i nacionalnih izvora financiranja.
Odjel se bavi i poslovima u vezi s organiziranjem obavljanja stručnih edukacija službenika o poslovima u vezi s Europskom unijom od strane ovlaštenih tijela. U okviru Odjela obavljaju se poslovi koji su u nadležnosti Grada kao posredničkog tijela integriranih teritorijalnih ulaganja za urbanu aglomeraciju Osijek.“.

Članak 5.

U članku 13. stavku 1. riječi: „fondove Europske unije“ zamjenjuju se riječima: „nabavu“.
Stavci od 7. do 11. brišu se.

Članak 6.

Pravilnici o unutarnjem redu Upravnog odjela-Ureda Grada, Upravnog odjela za komunalno gospodarstvo i promet, Upravnog odjela za gospodarstvo i fondove Europske unije te Upravnog odjela za financije i nabavu uskladit će se s odredbama ove Odluke u roku od tri mjeseca od dana stupanja na snagu ove Odluke. 

Članak 7.

           Ova Odluka stupa na snagu osmoga dana od dana objave u Službenom glasniku Grada Osijeka. 

KLASA: 023-05/17-01/5
URBROJ: 2158-1-01-25-56
Osijek, 8. srpnja 2025.

